Red Faction International
Computer:	300 MHz CPU, 3D grafik
Harddisk:	203 MB
Websted:	www.redfaction.com

I denne demo får du en både sjov og forholdsvis nem start. Du skal nemlig først igennem en tur, hvor din chef fortæller dig, hvad du skal gøre.

Når du er igennem installationen, får du et vindue, hvor du med et klik på OK bliver henvist til et setup-vindue. I dette vindue er der seks faner. I VIDEO skal du klikke på Detect Available Cards. I AUDIO skal du klikke på Detect Available Sound Cards. Og i Speed skal du klikke på Detect. Nu er programmet optimeret til din pc. Klik på OK.

Nu skal du klikke på PLAY. Du ser nu en menu med seks punkter:

GAME:		
Indstil bl.a. sværhedsgrad. Du bør vælge Medium.

VIDEO:	
Indstil grafikken. Pil ikke ved den, før du ser, hvordan standardindstillingerne virker.	

AUDIO:	
Indstil lyden. Pil ikke ved den, før du ser, hvordan standardindstillingerne virker.	

CONTROLS:	
Liste over tastaturets funktioner. Herunder får du en liste over de vigtigste. 	

BACK:		
Bringer dig tilbage til hovedmenuen.

De vigtigste kontroltaster er:

Drej/kig op og ned:	
Mus
Skyd1:	
Venstre musetast
Skyd2:	
Højre musetast
Anvend:	
Enter
Hop:	
Mellemrum
Kravl:	
C
Lad våben:	
R
Løb frem:	
W
Løb baglæns:	
S
Løb til venstre:	
A
Løb til højre:	
D

Hvis du ikke allerede er på hovedmenuen, så klik på BACK. Klik derefter på NEW. Og derefter på Go to Training.

Du bliver nu sendt ud på en træningstur, hvor din chef øverst i billedet med stemme og tekst fortæller dig, hvad du skal gøre. I øverste venstre hjørne ser du to ringe omkring din krop. Den yderste har et tale, som indikerer din dragts tilstand. Jo lavere jo mere kritisk. Den inderste fortæller om dit helbred. Jo lavere tal, jo dårligere helbred.

Gennemfør træningsturen, så er du klar til en tur på egen hånd. Når du kommer dertil, står du i en minegang, og du har ingen våben. Hvis du går fremad, ser du en rød mand, der er på vej i samme retning som dig. Gå helt hen til ham, når han taler med den blå mand. De begynder at slås, og den blå mand taber et våben. Saml det op. Det kan ikke skyde, men kan give et dødeligt elektrisk stød. Brug det til at nedlægge den blå mand, som begynder at skyde på dig. Gå helt hen til ham, og giv ham så mange stød, du kan nå. Han dør. Saml hans pistol op. Nu er du klar.